દરેક બાળક ની કુંડલી માં તેના જીવનની બધી બાબતો જોવાનું પ્રાવધાન છે જેમ કે તે કેવો અભ્યાસ કરશે? તેને મકાન વાહનનું સુખ કેવું મળશે? તેનું શરીર આરોગ્ય કેવું થશે? આબધુ માત્ર તેની પોતાની કુંડળીમાના ગ્રહયોગો દ્વારા જ જોવામાં આવે છે. તેની કુંડળી સાથે બીજાની કુંડળી જોવાની કોઈ પ્રથા કે રીવાજ નથી. તે સારૂ ભણી શકે તે માટે સ્કુલ માં એડમિશન લેતા પહેલા તેની કુંડળી અને નીશાળ ની કુંડલી આપણે કાઈ મેળવતા નથી. બરાબર આજ રીતે વ્યક્તિને કેવું દામ્પત્ય સુખ મળશે તે પણ તેની કુંડળી ના ગ્રહયોગ બતાવે છે. વળી લગ્ન પછી વ્યક્તિ ની કુંડળીમાં કોઈ ફેરફાર કરવામાં આવતો નથી એ હકીકત ને ધ્યાનમાં લેતા સહેલાઈ થી કહી શકાય કે એક વ્યક્તિ ની કુંડળી માં બીજાની કુંડલી ની કોઈ અસર થતી નથી. તમને જે કોઈ આવી મળે છે અને તમારી સાથે તે જે વર્તન વ્યવહાર કરેછે તે તમારા પ્રારબ્ધ ને આધીન છે. હા વ્યક્તીનો પોતાનો આ જીવનનો અભિગમ અને વ્યવહાર તેને મળનાર સુખ દુખ ઉપર જરૂર અસર કરી શકે. આમ કુંડળી મેળાપકનું ગતકડું સાવ તર્કવિહીન છે.